**LĪGUMS Nr. 2.1-6/19132\_LI**

**Bruģa ierīkošana PII Bitīte teritorijā**

Kokneses novada Kokneses pagastā 2020.gada --.februārī

**Kokneses novada dome,** reģistrācijas Nr. LV90000043494, priekšsēdētāja **Daiņa Vingra** personā, kurš rīkojas pamatojoties uz likumu „Par pašvaldībām” un Kokneses novada pašvaldības nolikumu (turpmāk **Pasūtītājs**) un **\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_\_\_, valdes locekļa **\_\_\_\_\_\_\_\_\_\_** personā, kurš rīkojas pamatojoties uz statūtiem (turpmāk – I**zpildītājs**), visi kopā turpmāk – **Puses**, bet katrs atsevišķi **Puse**, pamatojoties uz, **Kokneses novada domes** rīkotās cenu aptaujas Nr. KND/TI/2020/4 “1905.gada ielas gājēju celiņu bruģa seguma ierīkošana (Posms Astarte - Māras iela)” rezultātiem un **Izpildītāja** iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums).

1. **Līgumā lietotie termini**
   1. Apakšuzņēmējs – persona, kuras veicamo darbu vērtība ir vismaz 10 procenti no kopējās iepirkuma līguma vērtības.
   2. Būvuzraugs – persona, kura pārstāv Pasūtītāju, un Pasūtītāja vārdā ir pilnvarota uzraudzīt būvdarbu izpildes gaitu, tās atbilstību Līgumam, Būvprojektam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un darbu izpildi, pieprasīt skaidrojumus par to Būvuzņēmējam, saņemt Pasūtītājam adresētu informāciju, apturēt būvniecību, veikt citas Līgumā un normatīvajos aktos noteiktās darbības.
   3. Būvdarbu vadītājs – **Pasūtītāja** apstiprināts **Izpildītāja** pārstāvis, kurš kā sertificēts atbildīgais būvdarbu vadītājs nodrošina būvdarbu izpildi atbilstoši Latvijas Republikas normatīvajiem tiesību aktiem un Līgumam, un kurš pārstāv **Izpildītāju** attiecībās ar **Pasūtītāju**.
   4. Būvobjekts – visi Tehniskajā specifikācijā minētie būvējamie objekti (būves) ar tiem piegulošo teritoriju, palīgbūvēm un būviekārtām.
   5. Būvprojekts – būvniecības ieceres īstenošanai nepieciešamo dokumentu, rasējumu un teksta materiālu kopums.
   6. Tāme – **Izpildītāja** sagatavotais izmaksu aprēķins atbilstoši Tehniskajai specifikācijai.
2. **Līguma priekšmets**
   1. Ar šo Līgumu **Pasūtītājs** uzdod un **Izpildītājs** apņemas veikt Bruģa ierīkošana PII Bitīte teritorijā, Vecbebros, Bebru pagastā, Kokneses novadā (turpmāk - Būvobjekts) atbilstoši Tehniskās specifikācijas un šā Līguma prasībām, **Izpildītāja** Piedāvājumam, Laika grafikam, Latvijas Republikas būvnormatīvu un citu Latvijas Republikas normatīvo tiesību aktu prasībām (turpmāk – Būvdarbi).
   2. Līgums stājas spēkā, kad to ir parakstījušas abas Puses, un ir spēkā līdz Līgumā noteikto saistību pilnīgai izpildei.

**3. Būvdarbu veikšana**

* 1. **Izpildītājs** nodrošina savlaicīgu un kvalitatīvu Būvdarbu veikšanu. **Izpildītājs** Būvdarbus uzsāk **2020.gada 1.martā**, pilnībā tos veic un nodod **Būvobjektu** ekspluatācijā **Pasūtītājam** līdz **2020.gada 30.aprīlim.**
  2. **Izpildītājs** Būvdarbus veic Laika grafikā noteiktajos termiņos.
  3. **Izpildītājs** veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā pabeigtu Būvdarbus.
  4. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu Būvdarbu veikšanas laikā.
  5. Izpildītājs Būvobjektā izvieto pagaidu ceļa zīmes, horizontālos apzīmējumus un signālugunis, kā arī nodrošina, ka to izvietojums atbilst Latvijas Republikā spēkā esošajiem normatīvajiem aktiem.
  6. Izpildītājs veicot būvdarbus izpilda LR MK noteikumu Nr.421 “Noteikumi par darba vietu aprīkošanu uz ceļiem” prasības.
  7. Pirms Būvdarbu uzsākšanas **Pasūtītājs** nodod un **Izpildītājs** pārņem Būvdarbu veikšanas vietu.
  8. **Izpildītājs** veic nepieciešamās darbības Būvdarbu sagatavošanai, pirms darbu uzsākšanas izstrādājot un saskaņojot ar **Pasūtītāju** noliktavu, stacionāro būvmašīnu un iekārtu novietojumu.
  9. **Izpildītājs** būvobjektā uzstāda būvtāfeli, iepriekš saskaņojot tās vizuālo izskatu ar **Pasūtītāju**.
  10. **Izpildītājs** veic Būvdarbus saskaņā ar Būvprojektu. **Izpildītājs** ir tiesīgs atkāpties no Būvprojekta tikai ar **Pasūtītāja** rakstisku piekrišanu. Šajā gadījumā **Izpildītājam** ir pienākums Latvijas Republikas normatīvajos aktos noteiktajā kārtībā uz sava rēķina izdarīt grozījumus Būvprojektā.
  11. **Izpildītājs** Būvdarbos izmanto Būvprojektam un Tehniskās specifikācijas un citām Līguma prasībām atbilstošus Piedāvājumā norādītos būvizstrādājumus un iekārtas. Citu būvizstrādājumu un iekārtu izmantošana iepriekš jāsaskaņo ar **Pasūtītāju**. **Izpildītājs** ievēro būvizstrādājumu ražotāja noteiktos standartus un instrukcijas.
  12. **Izpildītājs** Būvdarbu veikšanai nodrošina Piedāvājumā norādītos apakšuzņēmējus un speciālistus.
  13. **Izpildītāja** speciālistus, kurus tas iesaistījis Līguma izpildē, par kuriem sniedzis informāciju **Pasūtītājam** un kuru kvalifikācijas atbilstību izvirzītajām prasībām **Pasūtītājs** ir vērtējis, kā arī apakšuzņēmējus, uz kuru iespējām Iepirkumā **Izpildītājs** balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt tikai ar **Pasūtītāja** rakstveida piekrišanu.
  14. **Pasūtītājs** nepiekrīt personāla un apakšuzņēmēju, uz kuru iespējām Iepirkumā **Izpildītājs** balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, nomaiņai, ja pastāv kāds no šādiem nosacījumiem: 1) piedāvātais personāls vai apakšuzņēmējs neatbilst tām Iepirkuma nolikumā noteiktajām prasībām, kas attiecas uz personālu vai apakšuzņēmējiem, 2) piedāvātajam apakšuzņēmējam nav vismaz tāda pati kvalifikācija, uz kādu Iepirkumā **Izpildītājs** atsaucies, apliecinot savu atbilstību Iepirkuma nolikumā noteiktajām prasībām, 3) uz piedāvāto apakšuzņēmēju attiecas Publisko iepirkumu likuma 42.panta pirmajā daļā minētie pretendentu izslēgšanas nosacījumi.
  15. **Pasūtītājs** piekrīt apakšuzņēmēju, uz kuru iespējām Iepirkumā **Izpildītājs** nav balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, nomaiņai, kā arī minētajiem kritērijiem atbilstošu apakšuzņēmēju vēlākai iesaistīšanai Līguma izpildē, ja uz piedāvāto apakšuzņēmēju neattiecas Publisko iepirkumu likuma 42.panta pirmajā daļā minētie pretendentu izslēgšanas nosacījumi.
  16. **Izpildītāja** speciālistu var nomainīt, ja **Izpildītāja** piedāvātais speciālists atbilst tām Iepirkuma nolikumā noteiktajām prasībām, kas attiecas uz attiecīgo speciālistu.
  17. **Pasūtītājs** lēmumu par piekrišanu apakšuzņēmēja vai speciālista nomaiņai vai apakšuzņēmēja iesaistīšanai Līguma izpildē pieņem ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
  18. Ja **Pasūtītājs** uzskata, ka **Izpildītāja** apakšuzņēmēja vai speciālista darbība vai veikto Būvdarbu kvalitāte neatbilst Līguma noteikumiem, **Pasūtītājam** ir tiesības, norādot iemeslus, Līguma izpildes laikā iesniegt **Izpildītājam** rakstisku pieprasījumu attiecīgā apakšuzņēmēja vai speciālista aizstāšanai ar citu ar līdzvērtīgu vai augstāku kvalifikāciju, savukārt **Izpildītājam** ir pienākums pēc iespējas nekavējoties šādu **Pasūtītāja** pieprasījumu izpildīt. **Izpildītājam** nav tiesību pieprasīt jebkādu papildu izmaksu segšanu, kas saistīta ar apakšuzņēmēju vai speciālistu aizstāšanu.
  19. **Izpildītājs** nodrošina visas Būvdarbu izpildes procesā nepieciešamās dokumentācijas sagatavošanu un iesniegšanu **Pasūtītājam**, tajā skaitā Būvdarbu veikšanas vietas pieņemšanas- nodošanas akta, akta un /vai apliecinājuma par Būvobjekta pieņemšanu ekspluatācijā un citu dokumentu sagatavošanu.
  20. **Pasūtītājs** un **Izpildītājs** Līguma izpildes gaitā rīko sanāksmes. Sanāksmēs **Pasūtītāju** pārstāv Būvuzraugs, **Izpildītāju** pārstāv Būvdarbu vadītājs (Būvdarbu veikšanas laikā). Sanāksmē piedalās arī citas personas pēc **Pasūtītāja** un **Izpildītāja** ieskatiem. Sanāksmes tiek protokolētas.
  21. **Izpildītājs** reizi mēnesī līdz piektajam datumam iesniedz **Pasūtītājam** pārskatu un nodošanas-pieņemšanas aktu par iepriekšējā mēnesī faktiski veiktajiem Būvdarbiem (turpmāk – Būvdarbu nodošanas-pieņemšanas akts). **Pasūtītājs** 3 (trīs) darbdienu laikā no Būvdarbu nodošanas-pieņemšanas akta saņemšanas dienas to paraksta vai arī nosūta Izpildītājam motivētu atteikumu pieņemt Būvdarbus. Būvdarbu nodošanas-pieņemšanas akts ir pamats ikmēneša maksājumu izdarīšanai saskaņā ar Līgumu, taču tas neierobežo **Pasūtītāja** tiesības noraidīt ar ikmēneša aktu pieņemtos Būvdarbus, veicot Būvobjekta pieņemšanu.
  22. Ja Būvdarbu veikšanas laikā **Izpildītājam** ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, iepriekš saskaņojot ar **Pasūtītāju** minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Būvdarbu izpildes termiņa pagarinājumu, kas atbilst radušos šķēršļu vai apstākļu darbības ilgumam.
  23. Pēc Būvdarbu pabeigšanas **Izpildītājs** par to rakstiski paziņo **Pasūtītājam**. **Pasūtītājs** 3 (trīs) darbdienu laikā veic Būvobjekta iepriekšēju apskati. Ja iepriekšējās apskates laikā **Pasūtītājs** konstatē **Izpildītāja** veikto Būvdarbu neatbilstību Līgumā vai Latvijas Republikas normatīvajos tiesību aktos noteiktajām prasībām, konstatē, ka Būvdarbi nav pilnībā pabeigti, vai konstatē citus trūkumus, **Izpildītājs** uz sava rēķina **Pasūtītāja** noteiktajā termiņā novērš **Pasūtītāja** konstatētos trūkumus vai pilnībā pabeidz Būvdarbus. Ja iepriekšējās pārbaudes laikā trūkumi netiek konstatēti, tiek veikta Būvdarbu pieņemšana ekspluatācijā.
  24. Pirms Būvdarbu pieņemšanas ekspluatācijā **Izpildītājs** nodod **Pasūtītājam** tehnisko izpildes dokumentāciju.
  25. **Izpildītājs** pēc **Pasūtītāja** pilnvarojuma veic darbības atzinuma par Būvdarbu pieņemšanu ekspluatācijā saņemšanai.
  26. Ja Būvdarbu pieņemšanā ekspluatācijā tiek konstatēta **Izpildītāja** veikto Būvdarbu neatbilstība Līgumā vai Latvijas Republikas normatīvajos tiesību aktos noteiktajām prasībām vai citi trūkumi, **Izpildītājs** uz sava rēķina **Pasūtītāja** noteiktajā termiņā novērš Būvdarbu pieņemšanas laikā konstatētos trūkumus. Pēc tam tiek veikta atkārtota Būvdarbu pieņemšana.
  27. Pēc Būvdarbu pieņemšanas **Pasūtītājs** pieņem ekspluatācijā Būvobjektu, **Pasūtītājam** un **Izpildītājam** parakstot Būvobjekta nodošanas - pieņemšanas aktu.
  28. **Izpildītājs** pirms Būvobjekta nodošanas ekspluatācijā un nodošanas - pieņemšanas akta parakstīšanas atbrīvo Būvobjektu un būvlaukumu, tostarp izved būvgružus.
  29. Akts par Būvdarbu pieņemšanu, kā arī Būvobjekta pieņemšana ekspluatācijā neatbrīvo **Izpildītāju** no atbildības par Būvobjekta defektiem, kuri atklājas pēc Būvobjekta pieņemšanas.

**4. Līguma summa un norēķinu kārtība**

* 1. Līguma kopējā summa ir **\_\_\_\_\_\_ EUR** (*\_\_\_\_\_\_\_ euro un \_\_\_ centi*) bez PVN.
  2. Līguma cena atbilst Tāmēm un tajā ietilpst visas ar Būvdarbiem un Līgumā noteikto prasību izpildi saistītās izmaksas.
  3. Tāmēs noteiktās vienību cenas netiek mainītas. Līguma kopējā cena tiek koriģēta atbilstoši Būvdarbiem piemērojamo nodokļu izmaiņām.
  4. Avansa maksājums nav paredzēts.
  5. **Pasūtītājs** veic ikmēneša maksājumus par faktiski veiktajiem Būvdarbiem – 10 (desmit) darbdienu laikā no atbilstoša maksājuma pieprasījuma (rēķina) saņemšanas dienas, pamatojoties uz **Pasūtītāja** un **Izpildītāja** parakstītajiem Būvdarbu nodošanas-pieņemšanas aktiem (Forma Nr.2).
  6. Gala maksājumu **Pasūtītājs** **Izpildītājam** veic 20 (divdesmit) dienu laikā pēc Objekta nodošanas ekspluatācijā un pieņemšanas nodošanas akta abpusējas parakstīšanas, kā arī atbilstoša rēķina un galvojuma, kas kalpo kā saistību nodrošinājums garantijas periodā un ir spēkā līdz līgumā noteiktā garantijas termiņa beigām saņemšanas no Būvuzņēmēja.
  7. **Pasūtītājs** veic samaksu, pārskaitot attiecīgo naudas summu uz **Izpildītāja** norādīto bankas kontu.
  8. PVN tiek maksāts saskaņā ar Pievienotās vērtības nodokļa likuma 142.pantu.

1. **Civiltiesiskās atbildības obligātā apdrošināšana** 
   1. Ne vēlāk kā 10 (desmit) dienu laikā no Līguma spēkā stāšanās dienas **Izpildītājs** iesniedz **Pasūtītājam** civiltiesiskās atbildības apdrošināšanas polisi ar atbildības limitu vismaz 10 % apmērā no līgumā noteiktās summas un apliecinātu apdrošināšanas līguma un dokumenta, kas apliecina apdrošināšanas prēmijas samaksu, kopiju.
2. **Pušu tiesības, pienākumi un atbildība**
   1. **Izpildītājs**:
      1. ir atbildīgs, lai, veicot Būvdarbus, tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;
      2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies **Pasūtītāja** vainas dēļ;
      3. līdz Būvobjekta nodošanas-pieņemšanas akta parakstīšanai uzņemas visus ar Būvobjektu, Būvdarbu, materiālu un iekārtu saistītos riskus;
      4. ievēro un pilda **Pasūtītāja** likumīgās prasības;
      5. nodrošina pārstāvju piedalīšanos ar Līguma izpildi saistītajās sanāksmēs.
   2. **Pasūtītājs**:
      1. savlaicīgi veic **Izpildītāja** veikto Būvdarbu pieņemšanu vai sniedz motivētu atteikumu pieņemt Būvdarbus;
      2. nozīmē Būvuzraugu;
      3. sniedz **Pasūtītājam** pieejamo un Līguma izpildei nepieciešamo **Izpildītāja** pieprasīto informāciju un dokumentus;
      4. nodrošina **Izpildītājam**, tā personālam un transportam iespēju netraucēti piekļūt Būvobjektam Līguma izpildei.
   3. **Pasūtītājs** veic samaksu Līgumā noteiktajā kārtībā.
   4. **Pasūtītājam** ir tiesības veikt kontroli attiecībā uz Līguma izpildi, tostarp pieaicinot speciālistus.
   5. **Puses** nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Būvdarbu veikšanu un Līguma izpildi.

**7. Līgumsods**

* 1. Ja **Izpildītājs** nenodod Būvobjektu Līgumā noteiktajā termiņā, **Pasūtītājs** var prasīt no **Izpildītāja** līgumsodu 0,5 % apmērā no Līguma kopējās summas par katru nokavēto dienu, bet ne vairāk kā 10 % no Līguma kopējās summas.
  2. Ja **Izpildītājs** neveic **Pasūtītājam,** pamatojoties uz Līgumu, tam pienākošos naudas summu samaksu Līgumā noteiktajos termiņos, **Pasūtītājs** var prasīt no **Izpildītāja** līgumsodu 0,1% apmērā no nesamaksātās summas par katru nokavēto dienu, bet ne vairāk kā 10 % no Līguma kopējās summas.
  3. Līgumsoda samaksa neatbrīvo **Puses** no Līgumā noteikto saistību pilnīgas izpildes.
  4. Ja **Pasūtītājs** vienpusēji atkāpjas no Līguma 10.2.1. – 10.2.3.punktā minēto iemeslu dēļ, **Pasūtītājs** var prasīt no **Izpildītāja** līgumsodu 20 % apmērā no Līguma kopējās summas.
  5. Ja izpildītājs pārtrauc būvdarbu izpildi Objektā uz 5 (piecām) dienām vai tā izpilde nenotiek paredzēto darbu apjomā, bet esošajā būvdarbu grafikā šāds darbu pārtraukums nav paredzēts un šo pārtraukumu nav apstiprinājis Pasūtītājs, tad Izpildītājs maksā Pasūtītājam līgumsodu 500 EUR apmērā par katru konstatēto gadījumu.

1. **Garantija**
   1. **Izpildītāj**s garantē, ka Būvobjekts atbilst Tehnisko specifikāciju un citām Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām. **Izpildītājs** ir atbildīgs par visiem bojājumiem un **Pasūtītājam** nodarītajiem zaudējumiem, kas rodas vai var rasties Būvobjekta neatbilstības Tehniskās specifikācijas un citu Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām dēļ.
   2. Būvobjekta garantijas termiņš ir **36** (trīsdesmit seši) mēneši no Būvobjekta pieņemšanas.
   3. **Izpildītājs** apņemas **Pasūtītājam** pieņemamā termiņā uz sava rēķina novērst bojājumus un citus trūkumus, kas Būvobjektā pie pareizas Būvobjekta ekspluatācijas tiek konstatēti garantijas laikā, un uz kuriem ir attiecināma Līgumā noteiktā garantija.
   4. Ja **Pasūtītājs** garantijas laikā konstatē bojājumus vai citus trūkumus, **Pasūtītājs** par to paziņo **Izpildītājam**, norādot vietu un laiku, kad **Izpildītājam** jāierodas sastādīt aktu par konstatētajiem bojājumiem vai citiem trūkumiem. **Pasūtītāja** noteiktais termiņš nedrīkst būt mazāks par 2 (divām) dienām, izņemot gadījumus, kad ir notikusi avārija vai cits ārkārtējs gadījums, - šādā gadījumā **Izpildītājam** jāierodas nekavējoties. **Izpildītāja** neierašanās nekavē akta sastādīšanu, un uzskatāms, ka **Izpildītājs** piekrīt aktā konstatētajam. **Puses** akta sastādīšanai ir tiesīgas pieaicināt speciālistus. Izdevumus par speciālistu sniegtajiem pakalpojumiem apmaksā **Puse,** kas ir atbildīga par konstatētajiem bojājumiem vai citiem trūkumiem.
   5. Ja **Izpildītājs** aktā konstatētos trūkumus norādītajā termiņā nenovērš, tad **Pasūtītājs** ir tiesīgs nolīgt trūkumu novēršanai citu darbu veicēju, bet Izpildītājam jāapmaksā Pasūtītāja iesniegtais rēķins par minēto darbu apmaksu.
2. **Nepārvarama vara**
   1. **Puses** tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko **Puses** nav varējušas paredzēt un novērst saprātīgiem līdzekļiem.
   2. Nepārvarama vara nozīmē nekontrolējamu notikumu, ko nav bijis iespējams paredzēt un ko **Puse** nevar iespaidot. Ar nepārvaramu varu tiek saprasti jebkādi no **Puses** gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja **Puse** šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
   3. **Pusei**, kuru ietekmējuši nepārvaramas varas apstākļi, ir nekavējoties – bet ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai **Pusei** un jāpieliek visas pūles, lai mazinātu nepārvaramas varas apstākļu sekas.

**10. Līguma izbeigšana un grozīšana**

* 1. Līgums var tikt izbeigts tikai Līgumā noteiktajā kārtībā vai **Pusēm** savstarpēji vienojoties.
  2. **Pasūtītājs** var vienpusēji atkāpties no Līguma, par to rakstiski paziņojot **Izpildītājam**, ja tas:
     1. Līgumā noteiktajā termiņā nav uzsācis Būvdarbu izpildi;
     2. neveic Būvdarbus Līgumā noteiktajos termiņos vai nepilda citas Līgumā noteiktās saistības – ar nosacījumu, ka **Izpildītājs** 20 (divdesmit) dienu laikā no attiecīga **Pasūtītāja** paziņojuma saņemšanas dienas nav novērsis konstatēto Līgumā noteikto saistību neizpildi;
     3. neievēro Tehnisko specifikāciju vai citu Līguma vai Latvijas Republikas būvnormatīvu vai citu Latvijas Republikas normatīvo tiesību aktu prasības;
     4. ir atzīts par maksātnespējīgu.
  3. **Izpildītājs** 10 (desmit) dienu laikā no **Pasūtītāja** paziņojuma par vienpusēju atkāpšanos no Līguma saņemšanas dienas atmaksā **Pasūtītājam** līgumsodu saskaņā ar Līguma noteikumiem.
  4. Pēc **Pasūtītāja** vienpusējas atkāpšanās no Līguma **Izpildītājs Pasūtītāja** noteiktajā datumā pārtrauc Būvdarbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod **Pasūtītājam** ar Būvdarbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu **Pasūtītājam Puses** sastāda attiecīgu aktu.
  5. Pēc **Pasūtītāja** vienpusējas atkāpšanās no Līguma **Puses** sastāda aktu par faktiski veikto Būvdarbu apjomu un to vērtību. **Pasūtītājs** pieņem un apmaksā Būvdarbus tādā apjomā, kādā tie ir faktiski veikti, tos objektīvi ir iespējams pieņemt un tie ir turpmāk izmantojami. **Izpildītāja** neierašanās nekavē akta sastādīšanu, un uzskatāms, ka **Izpildītājs** piekrīt aktā konstatētajam.

**10.6.** Pēc **Pušu** vienošanās Līgumu var grozīt, papildināt vai izbeigt pirms tajā noteikto saistību izpildes, ciktāl tas nav pretrunā ar Publisko iepirkumu likuma 61. panta noteikumiem

**10.7.** Ja pēc Līguma noslēgšanas spēkā esošajos normatīvajos aktos tiek izdarīti grozījumi attiecībā uz nodokļiem un nodevām, kas pazemina vai paaugstina **Izpildītāja** veikto Darbu izmaksas, un šādi grozījumi nav atspoguļoti līguma summā, tad pēc **Pušu** vienošanās attiecīgi var grozīt līguma summu.

**10.8.** Būvdarbu apjomos-tāmēs ir pieļaujami grozījumi sekojošos gadījumos:

**10.8.1.** Būvdarbu apjomi var tikt samazināti (izslēgti), ja būvdarbu gaitā atklājas, ka tāmēs norādītajā apjomā tos veikt nav nepieciešams. Tādā gadījumā norēķini par izpildītajiem darbiem notiek pēc faktiskās izpildes, nemainot vienību cenas darbiem, materiāliem, mehānismiem u.c.

**10.8.2**. **Pasūtītājs** būvdarbu gaitā būvdarbu apjomos var iekļaut pozīcijas par papildu darbiem, kurus iepriekš nebija iespējams precīzi noteikt vai uzmērīt, vai tos paredzēt. Tādā gadījumā par pamatu tiek ņemtas **Izpildītāja** piedāvātās vienību cenas darbiem, materiāliem, mehānismiem u.c.

**10.9.** Secīgi veiktu Līguma grozījumu vērtība nedrīkst pārsniegt 15 procentus no līgumcenas.

**10.10.** **Puses**, savstarpēji vienojoties, var izdarīt Šī Līguma nosacījumu nebūtiskus grozījumus arī citos gadījumos, kas nav atrunāti Līgumā.

**10.11.** Par Līguma grozījumiem **Puses** vienojas rakstiski. Rakstiskās vienošanās pievienojamas Līgumam un tās kļūst par Līguma neatņemamu sastāvdaļu.

1. **Piemērojamās tiesības un strīdu risināšanas kārtība**
   1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
   2. Strīdus **Puses** risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
   3. **Puses** pieliek visas pūles, lai strīdus atrisinātu savstarpēju pārrunu ceļā. **Puses** rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja **Puses** uzskata par iespējamu, tās tiekas, lai atrisinātu strīdu.
   4. **Pusei** ir jāatbild uz otras **Puses** piedāvāto strīda risinājuma priekšlikumu 15 (piecpadsmit) dienu laikā no tā saņemšanas dienas. Ja strīda risinājumu neizdodas panākt 15 (piecpadsmit) dienu laikā no strīda risinājuma priekšlikuma saņemšanas dienas, **Puses** strīdu var nodot izšķiršanai tiesā Latvijas Republikas normatīvajos aktos noteiktajā kārtībā.
2. **Citi noteikumi**
   1. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.
   2. **Puses** rakstveidā informē otru **Pusi** par kontaktinformācijas vai rekvizītu maiņu.
   3. Ja kāda no **Pusēm** nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka **Puse** ir atteikusies no šo tiesību vai tiesiskās aizsardzības līdzekļa izmantošanas turpmāk.
   4. Līgumam ir pievienoti šādi pielikumi:
      1. Finanšu piedāvājums uz 1(vienas) lapas.

**12.5**. Līgums sastādīts uz 6 (sešām) lapām un parakstīts divos oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie **Pasūtītāja**, otrs – pie **Izpildītāja**.

1. **Pušu rekvizīti un paraksti**

|  |  |
| --- | --- |
| **Pasūtītājs:**  **Kokneses novada dome**  Melioratoru iela 1, Koknese, Kokneses pagasts,  Kokneses novads, LV-5113  Reģ. Nr. LV90000043494  Banka AS “SEB banka”  Konta Nr.: LV22UNLA0035900130701  [dome@koknese.lv](mailto:dome@koknese.lv), tālr. 65133640 | **Izpildītājs:** |

\_\_\_\_\_\_\_\_\_\_\_\_\_\_\_\_\_ **D.Vingris**  **\_\_\_\_\_\_\_\_\_\_\_\_\_\_\_\_\_\_\_**